**Cyngor Cymuned Llandygai**

Cofnodion Cyfarfod Cyffredinol o’r Cyngor a gynhaliwyd

yn Nghanolfan Tregarth

**Nos Iau 15 o Fai 2025 am 18.30**

**PRESENNOL:**

Y Cynghorydd Mair O Pierce Y Cynghorydd Dafydd Owen

Y Cynghorydd Anwen Jones Y Cynghorydd Lowri Jones

Y Cynghorydd Iwan Hywel Y Cynghorydd Huw Jones

Y Cynghorydd Dafydd Roberts Y Cynghorydd Mary Hayes

Y Cynghorydd David Roberts

**1. Croesawyd** pawb i’r cyfarfod gan y cadeirydd, Cyng. Lowri Jones

**Ymddiheuriadau** gan y Cyngr. Sian Beidas a Beca Roberts

**2. Cofnodion**

Derbyniwyd cofnodion y cyfarfod a gynhaliwyd ar 17 Ebrill dros Zoom, yn amodol ar un newid bychan: Eitem 5.4 – cywiriwyd y teitl o *"Lôn Dinas"* i *"Parcio ar Lôn Dinas (ger yr A5)."*

**3. Materion yn codi o’r cofnodion**

**3.1 Seddi Gwag –** Penderfynwyd i ail hysbysebu’r seddi wag unwaith eto, Y Clerc i gysylltu a Cyng. Beca Roberts gan ei fod wedi creu taflen ar gyfer eu dosbarthu i’r gymuned ym Mynydd Llandygai a Sling – ar y gweill.

**3.2 Mynedfa Lon Las Ogwen ger Modurdy Pandy** – estynu’r linell wen a gosod ‘road studs’ coch (Ian Morgan). Y Clerc wedi cysylltu gyda Ian Morgan, a chadarnhawyd fod y gwelliannau ar y rhaglen waith – ar y gweill.

**3.3 Cais bin baw ci –** Cadarnhawyd fod y Cyngor wedi gwneud cais ychwanegol am fin baw ci ger mynediad Lôn Las ar Allt Cerrigllwydion – dim ymateb hyd yn hyn, y Clerc i gofyn am diweddariad.

**3.4** **Cae’r Gors -** Arwyddion wedi ei daro ac angen ei ail osod – ar y gweill.

**3.5** **Gordyfiant -** Tyfiant angen ei dorri rhwng fferm Bwlch ac Arafon, y Clerc wedi hysbysu Ian Morgan, Cyngor Gwynedd – cadarnhawyd bydd asesiad yn cael I drefnu yn fuan – y clerc I cadw golwg ar hyn.

**3.6** **Lliwen Morris - 5% chwyddiant ar rent canolraddol, Cae’r Gors** – Nodwyd fod y Cyng. Beca Roberts a Sian Gwenllian AS ar ganol edrych ar y mater hwn. Cadarnhaodd y clerc na chafwyd ymateb hyd yn hyn – ar y gweill.

**3.7 Glanhau Cysgodfannau Bws -** Y Clerc wedi cael ymateb yn ol gan Chris Roberts o GwyrddNi sydd am annog i’r swyddog cynnal ymgymryd ar y gwaith yma - Y Clerc i ofyn am diweddariad.

**3.8 Gweithdy Zip World, 1af o Fai**: Trafodwyd y gweithdy a gynhaliwyd ar y cyntaf o Fai. Roedd y cynghorwyr Dafydd Roberts a Beca Roberts yn bresennol. Esboniodd Dafydd Roberts fod y gweithdy yn un gydag ymateb cyffredinol anfoddhaol gan Zip World. Esboniodd Zip World y byddent yn tynnu'n ôl ar eu cynllun i greu bws trydan mewnol o Fangor i'w safleoedd, a gytunwyd gan y cyngor cymunedol na fyddai y gynllun E-fws o fudd i'r gymuned. Ychydig iawn o drafodaeth a roddwyd am Gronfa Waddol Cymunedol ac nid oedd Zip World eisiau trafod y syniadau ymhellach ar hyn o bryd. Teimlad cyffredinol o ddiffyg esboniad. Yr Cyngor Cymuned wedi dderbyn cofnodion yr gweithdy yn yr ohebiaeth misol.

**4. Gohebiaeth**

Pawb wedi cael copi o’r rhestr ‘Crynodeb o ohebiaeth Mai 2025’

**4.1 Julie Creer: Cwyn Gor-Strimio** Derbyniodd y Cyngor Cymuned gŵyn am or-strimio ar lwybr yn Nhregarth (SH 605 689). Mae'r achwynydd yn pryderu am ddinistrio fflora sydd â werth ecolegol yn ogystal â'i mwynhad personol o'r llwybrau. Cynghorydd Dafydd Owen i siarad gyda Thomas Shaw ynghlyn a hwn.

**4.2 Cofnodion Gweithdy Zip World –** Cafodd hyn ei drafod uchod **(3.9)**. Atgoffwyd pawb o'r cofnodion a'r gohebiaeth o Zip World.

**4.3 Un Llais Cymru – Sedd Wag Un Llais Cymru** ar Grwp Cyfeirio Rhanddeiliaid Betsi - derbyniodd pawb yr ohebiaeth, dim diddordeb gan neb i anfon cais.

**5. Gwaith y mis**

**5.1 Difrod i wâl, Ty’n Lon –** y Clerc i adrodd i Cyngor Gwynedd am ddifrod i’r wal.

**5.2 Torri Llwybrau** – Esboniodd Cyng. Dafydd Owen fod y gwaith wedi dechrau ac y bydd yn ychwanegu'r clerc at unrhyw ohebiaeth angenrheidiol. Bydd hefyd yn siarad â Thomas Shaw ynglŷn â'r gŵyn gor-strimio (gweler uchod).

**5.3 Ffordd Tan Rhiw / Bro Sir Ifor** –Trafodwyd materion parcio ar y ffordd hon a thrafferthion traffig yn mynd drwodd, yn enwedig Bysus Cyhoeddus. Y Clerc wedi ofyn i’r cyngor asesu’r sefyllfa. Mae Cyngor Gwynedd wedi dod yn ôl gyda ymateb yn dweud bod angen i’r cyngor cymuned sicrhau bod gwir angen cyhoeddus cyn i unrhyw newidiadau gael eu gwneud – Cyngor cymuned a’r Clerc i weithredu ar hyn, a siarad â’r cyhoedd am eu pryderon.

**5.4****Parcio ar Lôn Dinas (ger yr A5)**– Y Clerc wedi cael ohebiaeth gan Cyngor Gwynedd, maent wedi awgrymu ychwanegu arwydd 'man pasio' lle mae'r problemau yn lle peintio llinellau melyn. Cyngor Gwynedd yn gofyn am cadarnhad a’r fap yn union lle mae’r ffordd yn dioddef. Gofynnodd y clerc am gadarnhad o ble roedd y broblem. Awgrymodd Dafydd Owen y gallai gyfarfod â'r cyngor yn yr ardal dan sylw – Y Clerc i trefnu hwn.

**5.5** **Defnydd Cymunedol o Barc y Bwlch (Mynydd Llandygai) a’r Effaith o’r Gwaith Presennol**: Er nad yw'r llwybr eang drwy'r goedwig blanhigfa yn lwybr troed cyhoeddus swyddogol, mae’n cael ei ddefnyddio’n rheolaidd. Mynegodd yr cynghorwyr Gareth Williams bryderon am y peiriannau trwm sy’n cael eu defnyddio a’r lwybr yn mynd yn fwdlyd ac yn anodd (neu hyd yn oed yn beryglus) i ddefnyddio. Nodwyd y ffaith mae’r llwybr yma yn croesi un o’r lwybrau cyhoeddus mae’r Cyngor Cymuned yn gyfrifol amdan.

Penderfynwyd dylid y glerc cysylltu gyda Kath McNulty (Cyfoeth Naturiol Cymru) er mwyn tynnu sylw at y pryderon lleol uchod ynghylch y gwaith ac am ddiweddariad yn cyffredinol ynghlyn a’r gwaith.

**5.6** **Lôn y Grug Effaith y Gwaith Coedwigaeth:**  
Nodwyd bod cyflwr Lôn y Grug wedi dirywio oherwydd defnydd gan beiriannau trwm sy’n ymwneud â’r gwaith ym Mharc y Bwlch. Awgrymwyd y dylid y Glerc cysylltu â’r Adran Priffyrdd i dynnu sylw at y sefyllfa. Awgrymwyd y gallai fod angen ail-darmacio. Er hynny, nodwyd hefyd efallai nad yw’n ymarferol ystyried unrhyw waith adfer ar hyn o bryd, gan fod mwy o waith wedi’i gynllunio yn yr ardal yn y blynyddoedd nesaf. Fodd bynnag, y Clerc i ddod â’r mater i sylw’r Cyngor Gwynedd.

**5.7** **Cynllun Lliniaru Llifogydd ym mhentref Mynydd LLandygai:** Trafodwyd yr newyddion o fis fawrth sydd wedi gadarnhau fod £1.25miliwn wedi ei neilltuo ar gyfer adeiladu Cynllun Lliniaru Llifogydd. Dywedwyd y Cyng. Gareth Williams fod YGC wedi cyfarfod pobl lleol i drafod y mater. Teimlwyd y byddai’n syniad da i’r cyngor cymuned cael diweddariad ar yr hyn sydd wedi digwydd hyd yma a beth yw’r camau nesaf ar gyfer y cynllun hwn – Y Clerc i gysylltu gyda YGC.

**5.8 - Safle Bws yn Llys Y Gwynt:** Trafodwyd y syniad a’r fantais creu safle bws yn “One Stop”. Trafodwyd yr cyngor bod cerdded ar ymylon y ffordd A5 yn beryglus. Roedd y cynllun wedi cael ei ystyried yn flaenorol, ond wedi cael ei ohirio, un o’r rhesymau I beidio weithredu hwn oedd yn ymwneud â'r lle ar y safle. Fodd bynnag, roedd aelodau'r cyngor o'r farn bod digon o le ar y safle i ganiatau i fysus droi'n ddiogel. Cytunwyd y dylai’r clerc gysylltu â’r cyngor i ofyn am wybodaeth bellach ynglŷn â'r posiblrwydd, yn enwedig unrhyw ymdrechion blaenorol neu rwystriadau posibl.

**6. Adroddiad Cynrychiolwyr**

Dim.

**7. Adroddiad Ariannol, Rheoli Risg a Gweinyddu**

**7.1** Pawb wedi derbyn Adroddiad Ariannol gyda rhestr taliadau, derbyniadau a mantolen am flwyddyn gyfredol. Penderfynwyd derbyn yr adroddiad.

**8. Taliadau**

Awdurdodwyd y taliadau canlynol:

**Geiriau Gwyn** Cyfieithu Mis Mawrth **£108.00**

**Cyngor Gwynedd**  Rhent Canolfan Tregarth **£5.00**

**Zurich Insurance Group** Yswiriant Cyngor Cymunedol **£561.55**

**9. Penderfyniadau Cynllunio**

**C18/0767/16/LL** Coed Wern, Glasinfryn

Datblygiad llety gwyliau (cynllun diwygiedig) sy'n golygu:- Gosod sylfeini ar gyfer cabannau gyda decio cysylltiedig. Gosod sylfeini ar gyfer podiau glampio. Seilwaith cysylltiedig i gynnwys ffyrdd mewnol, mannau parcio, systemau draenio cynaliadwy ynghyd a draenio dŵr aflan. Tirlunio meddal a chaled gan gynnwys torri rhai coed, cadw coed ac ymgymryd â gwelliannau i'r goedlan bresennol. Codi derbynfa/adeilad gwerthiant ynghyd ac ail-orchuddio'r adeilad presennol a'i ddefnyddio fel hwb e-beicio gyda phwyntiau gwefru trydan.

**Penderfyniad:** gwrthod

**C24/0787/16/DT** 1 Llwybr Main, Mynydd Llandygai,

Estyniad unllawr ochr a newidiadau mewnol i annedd presennol

**Penderfyniad:** ar y gweill.

**C24/0997/16/LL** Hen Pandy Craig Y Pandy, Tregarth

Newid defnydd uned wyliau yn dŷ annedd ar gyfer gweithiwr amaethyddol.

**Penderfyniad:** ar y gweill.

**C24/1058/16/LL** Parth 3 Parc Bryn Cegin, Llandygai,

Adeiladu 4rh. uned ddiwydiannol newydd a thirlunio allanol cysylltiedig ar Lain C3 ym Mharc Bryn Cegin, Llandygai, Bangor.**Penderfyniad:** ar y gweill.

**C24/0937/16/LL** Zip World, Chwarel Penrhyn, Bethesda Datblygu reid dwristiaeth antur newydd ar ffurf ‘Swing’ i gynnwys codi strwythur platfform, ramp a strwythur glanio, ceblau a strwythurau angori ynghyd â gwaith cysylltiedig

**Penderfyniad:** ar y gweill.

**C25/0111/16/DT** 3 Hendypeg, Tregarth

Gosod pwmp gwres Riello

**Penderfyniad:** ar y gweill.

**C25/0003/16/DT**  Bryn Derwen, Bethesda

Codi 3 boeler biomas ( cais ôl-weithredol)

**Penderfyniad:** ar y gweill.

**C25/0048/16/CR** Gwalia, 1, Bryn Eglwys, Santes Ann, Mynydd Llandygai

Addasiadau mewnol

**Penderfyniad:** ar y gweill.

**C25/0042/16/LL** Parth 4 Parc Bryn Cegin, Llandygai

Bwriad i godi 4 uned ddiwydiannol o fewn un adeilad ynghyd a ffordd fynediad i wasanaethu'r datblygiad

**Penderfyniad:** ar y gweill

**C24/0934/16/LL** Uned Porth Penrhyn, Bangor

Caniatâd cynllunio llawn i ddymchwel adeiladau presennol ar y safle a chodi adeilad newydd i greu 5 o unedau masnachol/diwydiannol ynghyd â mynedfa newydd cysylltiedig, darpariaethau parcio a gwaith lliniaru llifogydd a thirlunio meddal

**Penderfyniad:** ar y gweill.

**12. Ceisiadau Cynllunio**

**C25/0242/16/DT** Bodfeurig Farm Cottage, Sling, Tregarth, Bangor, LL57 4RL. Gosod ty gwydr ac ystafell ardd o fewn gardd yr eiddo. **Penderfyniad:** ar y gweill

**C25/0319/16/DT** 22 Ffordd Tanrhiw, Tregarth, Bangor, Gwynedd, LL57 4AH. Estyniad llawr cyntaf cefn. **Penderfyniad:** Ar y gweill

**13. Unrhyw fater brys arall**

Dim.